*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*9. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

A 2023. évi önkormányzati rendezvényprogram és költségének jóváhagyása

|  |
| --- |
| **Előterjesztő:** Bencze Diána ügyvezető  **Készítette** : Bencze Diána ügyvezető    **Törvényességi ellenőrzést végezte:** ----------------------  **Tárgyalja:**  Pénzügyi és Gazdasági Bizottság 2023.02.14.  Közművelődési, Oktatási, Ifjúsági és Sport Bizottság 2023.02.13. |

**Tisztelt Képviselő-testület!**

A Bátaszékért Marketing Nonprofit Kft. elkészítette a város 2023. évi rendezvény tervét, melyet az alábbi táblázatban részleteztünk.

A tradicionális rendezvényeken túl, ebben az esztendőben több évfordulót is ünneplünk, melyekhez igyekeztünk programokat is társítani. Idén 150 éves a Bátaszék-Dombóvár vasútvonal, 120 éves a Római Katolikus Templom, 140 éves a Bátaszéki Önkéntes Tűzöltó Egyesület, 80 éve született Kóbor János, de aktuális a kétévente megrendezésre kerülő Királyi Gasztronómiai Est is, ami egy előkelő helyet foglal el a programkínálatban.

Sajnos az infláció a szórakoztató ipart is komolyan érintette. Az előző évhez képest jelentős áremelkedés tapasztalható a fellépők gázsijában, de a rendezvények egyéb költségei (pl. catering - vendéglátás, dekoráció, irodai költségek, technika, dologi kiadás, Artisjus) is komoly összegekkel terhelik a rendezvényeket.

A jobb átláthatóság okán feltüntettük, hogy tavaly egy-egy rendezvénynek milyen anyagi vonzata volt. Mint látható, próbáltuk az árakat a realitás talaján tartani, néhány programot esetlegesen újra gondolni, költséghatékonyabbá tenni.

A legnagyobb összeg a **VI. Bornapok** mellett jelenik meg. A kiadás egy jelentős tételét a tervezett sztárfellépők adják, amihez még hozzá kell számolni a catering-et (2021-ben ez 840.000.-Ft. volt), továbbá az áramot, a katasztrófavédelmet, a hangosítást, a rendezvénytér kialakítását, mosdókat, mentőket is (ezek 2021-ben 2,3 millió forintba kerültek). Tovább terheli a kiadásokat a biztonsági szolgálat - ami korábban meghaladta a 3 millió forintot -, a biztosítási terv és az egyebek: pl. dologi kiadások, dekoráció, hirdetés, Artisjus stb.

Az önkormányzati és a szponzorációs támogatáson túl önálló bevétel volt 2021-ben a bérleti díjakból, a helypénzből, valamint a borospohár eladásából befolyt összeg (2,6 millió forint volt).

Az anyag folytatását képezi a 2023. évi városi rendezvényprogram:

|  |  |  |  |  |  |  |
| --- | --- | --- | --- | --- | --- | --- |
|  | **Rendezvény neve** | **tervezett időpont** | **tervezett fellépő** | **egyéb** | **2022. évi költsége (nettó)** | **2023. évi tervezett költsége (nettó)** |
| 1. | Farsangi színház/program | 2023. február 12. | Gyermek-matiné cirkusz |  | pályázati pénz (német színház) | – |
| 2. | Városi Nőnap | 2023. március 8., 17 óra | Maksa Zoltán | fellépő lefoglalva,  virágok | 280.000,- | 260.000,- |
| 3. | Március 15., Pilvax Kávéház | 2023. március 15. | ált. iskolások műsora | kávéházi vendéglátás | – | 25.000,- |
| 4. | VersVáros | 2023. április 5. (romkert) | iskolások, óvodások, nyugdíjasok – közös verselés/  megzenésített versek Tanner Vilmossal |  | – | 10.000,- |
| 5. | Életet az éveknek (megyei nyugdíjas szavalóverseny) | 2023. április 15., 10 óra (ált. isk. aula) |  | meghívó, emléklapok, oklevelek |  |  |
| 6. | Zádor Jenő emléknap | 2023. április 15. (?) | Bátaszéki Ifjúsági Fúvószenekar,  Szekszárdi Junior Star | emléktábla cseréje, vendéglátás |  | 200.000,- |
| 7. | Te-szedd! – várostakarítás  (Föld napja) | 2023. április 22. |  | virágosítással egybekötve (támogatókat keresve) | 60.000,- | 70.000,- |
| 8. | Glöckner fesztivál | 2023. április 29. |  |  | – | – |
| 9. | Majális | 2023. május 1. | Matyi és a Hegedűs | fellépő lefoglalva,  vendéglátás, légvár, egyéb közreműködők | 809.000,- | 800.000,- |
| 10. | Megyei Flórián-nap | 2023. május 4. |  |  |  |  |
| 11. | Triatlon | 2023. május 13. |  | pólók, érmek, emléklapok | 475.000,- | 600.000,- |
| 12. | Kóbor emléknap (80. születésnapját ünnepeljük) | 2023. május 20. | Szekeres Tamás – Omega est | emléktábla-avatás, időszaki kiállítás, vacsora |  | 500.000,-  (össz.: 1.200.000,- ebből 700.000,- szponzoráció) |
| 13. | Orbán nap | 2023. május 25. |  |  | – | – |
| 14. | Gyermeknap | 2023. május 27. |  |  | 75.000,- | 75.000,- |

|  |  |  |  |  |  |  |
| --- | --- | --- | --- | --- | --- | --- |
|  | **Rendezvény neve** | **tervezett időpont** | **tervezett fellépő** | **egyéb** | **2022. évi költsége (nettó)** | **2023. évi tervezett költsége (nettó)** |
| 15. | Pünkösdi Rétesfesztivál | 2023. május 28. |  |  | 450.000,- | 500.000,- |
| 16. | Összetartozás napja  Trianoni megemlékezés | 2023. június 4. |  |  | – | – |
| 17. | Pedagógusnap | 2023. június 5. |  |  | 244.000,- | 300.000,- |
| 18. | 150 éves a Dombóvár-Bátaszék vasútvonal | 2023. július 22. |  | kiállítás, emléktábla, műsor |  | 300.000,- |
| 19. | Augusztus 20. | 2023. augusztus 20. |  |  | – | – |
| 20. | VI. Bátaszéki Bornapok | 2023. szeptember 8-10. | **Néhány ötlet:**  *péntek:*  Ganxsta Zolee és a Kartel  *szombat:*  Anna and The Barbies  *vasárnap:*  Manuel koncert  Magna Cum Laude  *Csak a fenti fellépők díja: 9.540.000,- + catering*  szeptember 8.: Balázs János (?) |  | 2021-es bornapok költsége össz.: 26 millió  (szponzorizáció: 3,5 millió) | 19.685.000,- (ebből szponzori támogatás: 3.937.000,-; rendezvény bevétel: 3.937.000,-) |
| 21. | Besigheim játszótér | 2023. szeptember 16. |  | vidám őszi mulatságok | – | – |
| 22. | TETT-re kész nap | 2023. szeptember 22. |  | vetélkedő, sajtótájékoztató, tudományos tanácsülés, vendéglátás |  |  |
| 23. | 100 éves az I. világháborús emlékmű | 2023. szeptember 23. |  |  |  |  |
| 24. | Idősek Világnapja | 2023. október 2. |  | polgármesteri köszöntő | – | – |
| 25. | 120 éves a Nagyboldog-asszony Római Kat. Plé.templom | 2023. október 4. (?) | Balázs János (?) |  |  |  |

|  |  |  |  |  |  |  |
| --- | --- | --- | --- | --- | --- | --- |
|  | **Rendezvény neve** | **tervezett időpont** | **tervezett fellépő** | **egyéb** | **2022. évi költsége (nettó)** | **2023. évi tervezett költsége (nettó)** |
| 26. | Királyi Gasztronómiai Est | 2023. október 21. | Koktél 4 U (?)  Belépő esetleg 7.500,-Ft |  | 2021-ben: 1.400.000,-(700.000,-: NKA pályázat) | 1.260.000,-(várható kiadás: 1.260.000,-; a belépőből tervezett bevétel:  1.181.000,-) |
| 27. | „Petőfi 200”  *A helység kalapácsa* a Bátaszéki Színjátszók előadásában | 2022. október 22.(?) |  |  |  | 300.000,- |
| 28. | Október 23. | 2023. október 23. | Gimnázium diákjai |  | – | – |
| 29. | Faültetés gyerekeknek | 2023. november 18. |  |  | – | – |
| 30. | Adventi forgatag | 2023. november 26. (advent 1. vasárnapja) |  | helyi fellépők, koncert | 250.000,- volt a tervezett összeg, de fellépő hiányában ás a rossz időjárás miatt 0,-Ft volt a költség | 350.000,- |
| 31. | 70 éven felüliek karácsonya | 2023. december 15. | **Ötlet:**  Varga Feri, Balássy Betty |  | 715.000,-; a fellépő pályázatból volt | 800.000,- |
| 32. | Fiatalok a városért díjátadó | 2023. december 19. |  |  | – | 300.000,- |
| 33. | Kisebb kulturális rendezvények  pl. Kvízbajnokság, kiállítások |  |  |  | 832.000,- | 900.000,- |

A fentiekre tekintettel kérjük a Képviselő-testületet, hogy a határozati javaslat elfogadásával a 2023. évi programtervet hagyja jóvá.

**H a t á r o z a t i j a v a s l a t:**

**a Bátaszékért Marketing Nkft. által tervezett 2023. évi rendezvényprogram jóváhagyására**

Bátaszék Város Önkormányzatának Képviselő-testülete a Bátaszékért Marketing Nkft. által tervezett Bátaszék Város 2023. évi rendezvényprogramját jóváhagyja.

*Határidő:* 2023. február 10.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* Bencze Diána, Nkft. ügyvezetője

Bátaszéki KÖH Pénzügyi Iroda

irattár